На “прамую лінію” раённай газеты “Савецкае Палессе” звярнулася жыхарка г. Ганцавічы Марыя Кандратовіч. Яна пацікавілася: “Хацелася б даведацца, ці будзе (а калі так, то ў які час) добраўпарадкавана ў нашым горадзе вуліца Камуністычная? Частыя раскопкі прывялі яе ў непрывабны выгляд. І ці можна тут пракласці тратуар? Варта было б таксама на ёй абмежаваць рух аўтатранспарту, зрабіць яго аднабаковым”. На гэтыя пытанні адказвае начальнік аддзела жыллёва-камунальнай гаспадаркі райвыканкама Валерый РУСАКЕВІЧ: — На добраўпарадкаванне вуліцы Камуністычнай у раённым бюджэце няма грошай. Яе асфальтаванне і пракладка тратуару ў бліжэйшы час, па крайняй меры, у сёлетнім годзе, не плануюцца. Размова ідзе толькі пра так званы “ямачны” рамонт праезнай часткі. Што датычыцца ўвядзення аднабаковага руху аўтатранспарту, то гэтае пытанне будзе разгледжана на бліжэйшым пасяджэнні камісіі па бяспецы дарожнага руху пры Ганцавіцкім райвыканкаме. Аб станоўчым ці адмоўным рашэнні будзе паведамлена дадаткова. Заметили ошибку? Выделите текст, нажмите Ctrl+Enter и оставьте замечание!